Diari Oficial de la Generalitat Valenciana


Sumari del DOGV 2841, del 04-10-1996 (1996/839444)

RESOLUCIÓ de 21 de juny de 1996, del conseller d'Obres Públiques, Urbanisme i Transports, per la qual aprova definitivament la modificació puntual en la fitxa número 43 del Pla General d'Ordenació Urbana d'Onil.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2841

Data del DOGV
:   04-10-1996

Secció del DOGV
:   ALTRES DISPOSICIONS

Número del document
:   1996/839444


Data del document
:   21-06-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 21 de juny de 1996, del conseller d'Obres Públiques, Urbanisme i Transports, per la qual aprova definitivament la modificació puntual en la fitxa número 43 del Pla General d'Ordenació Urbana d'Onil.   
Vist l'expedient relatiu al Projecte de modificació puntual en la fitxa número 43 del Pla General d'Ordenació Urbana d'Onil (Alacant), i, d'acord amb aquests:  
Antecedents de fet  
Primer  
L'Ajuntament d'Onil, en la sessió plenària del 13 de desembre de 1995, va acordar-ne l'aprovació provisional, després de complir el tràmit d'exposició pública, amb anuncis apareguts en el Diari Oficial de la Generalitat Valenciana de 6 de novembre de 1995; en el Butlletí Oficial de la Província de 23 d'octubre de 1995, i en un dels diaris de més difusió provincial, de 27 d'octubre de 1995. Durant l'esmentat període d'informació pública no s'hi ha presentat cap al·legació.  
Segon  
La Comissió Territorial d'Urbanisme d'Alacant, en la sessió del dia 2 de febrer de 1996, va acordar suspendre'n l'aprovació definitiva fins que l'Ajuntament esmenara les següents deficiències:  
1. Que aporte una justificació major de la modificació proposada.  
2. Que aporte documentació relativa a la possible existència o, si s'escau, de l'actuació urbanística irregular.  
Tercer  
El dia 23 de febrer de 1996, aqueix Ajuntament va presentar nova documentació aclaridora del document.  
Quart  
El projecte consta de memòria justificativa, plànols d'informació i d'ordenació.  
Cinqué  
La Comissió Territorial d'Urbanisme d'Alacant, reunida en la sessió del 10 de maig de 1996, va acordar: «Emetre un informe favorable sobre la modificació puntual en la fitxa 43 del Pla General d'Ordenació Urbana d'Onil, per a la seua aprovació definitiva. No obstant això, l'eficàcia del present informe i, en conseqüència, la remissió de la proposta de resolució al conseller d'Obres Públiques, Urbanisme i Transports, queda supeditada al fet que l'Ajuntament garantisca els drets dels propietaris afectats per la reducció de l'amplària de l'illa proposada.»  
Sisé  
El president de la Comissió Territorial d'Urbanisme, el dia 19 de juny de 1996, va resoldre considerar complides les condicions imposades en l'esmentat acord de la Comissió Territorial d'Urbanisme d'Alacant, una volta examinada la documentació aportada per l'Ajuntament d'Onil el dia 14 de juny de 1996.  
Seté  
El dia 20 de juny de 1996, aquesta Conselleria, a proposta de la Direcció General d'Urbanisme, i, d'acord amb el dictamen del Servei de Coordinació Territorial, va emetre un informe favorable sobre l'aprovació definitiva de la present modificació del Pla General d'Ordenació Urbana d'Onil.  
Fonaments de dret  
Primer  
Respecte del procediment, s'han seguit les prescripcions legalment establides per a les modificacions de plans generals d'aquest tipus, que estan constituïdes pels articles 38 i 39, per remissió del 55, de la Llei 6/1994, Reguladora de l'Activitat Urbanística. Així mateix, s'han demanat els diferents informes preceptius.  
Segon  
Quant al fons de l'assumpte, la modificació plantejada té com a finalitat el canvi d'ordenació de volums i alineacions del sector corresponent a la fitxa 43 del sòl urbà del municipi d'Onil.  
La modificació concreta inclou dues illes del Pla General d'Ordenació Urbana amb una amplària total que passa de 60 metres a 58,50 metres. La diferència, d'1,50 metres, eixampla el carrer límit inferior (Mariano Benlliure) que passa de tenir 11 metres a 12,50 metres, i concretament la vorera nord del carrer (d'un metre a dos i mig) en projecte que divideix ambdues illes, que passa a ser de vianants, i s'eixampla en una plaça pública. També es produeixen variacions en la línia d'edificació establida en el Pla General d'Ordenació Urbana per a ambdues illes.  
Segons es dedueix del mateix expedient, l'origen de la modificació sorgeix arran d'un error del promotor en prendre els punts de referència equivocats en les alineacions. L'obra en qüestió es troba en construcció (cantonada c/ Favanella amb Joaquín Blume) i va ser paralitzada per l'Ajuntament el dia 20 d'octubre de 1995 com a conseqüència d'una denúncia que s'estava construint una obra sense que s'ajustara a les condicions de la llicència.  
En la nova documentació aportada per l'Ajuntament es justifica respecte del primer punt de l'acord de la Comissió Territorial d'Urbanisme, en el sentit que sumant les cotes es comprova que el carrer Ibi no perd l'alineació i respecte de la segona observació es diu que la modificació va ser aprovada inicialment per acord del ple municipal el 10 d'octubre de 1995, mentre que la paralització de les obres es va produir el 20 del mateix mes, en tot cas anterior a la denúncia per presumpta infracció urbanística.  
Respecte d'això, la Comissió Informativa de la Comissió Territorial d'Urbanisme d'Alacant, va considerar convenient que es fera una visita d'inspecció per part dels Serveis Tècnics del Servei Territorial d'Urbanisme. Efectuada visita d'inspecció al lloc concret, el tècnic informador elabora un nou plànol d'estat actual del conjunt, del qual es pot deduir que no es produirien variacions en els tres viaris, però sí en dos, i sembla deduir-se que la solució proposada per l'Ajuntament no resulta del tot satisfactòria per al problema que es pretén solucionar. Això entra, però, dins de la competència municipal, ja que és un qüestió de pur interés local.  
Tercer  
D'acord amb l'article 40.2 de la Llei 6/1994, Reguladora de l'Activitat Urbanística, no s'aprecien objeccions ni impediments urbanístics legals que obstaculitzen l'aprovació definitiva de la present modificació del Pla General d'Ordenació Urbana d'Onil.  
Quart  
El conseller d'Obres Públiques, Urbanisme i Transports és competent per a l'aprovació definitiva del present expedient, en virtut del que estableix l'article 6.d del Reglament del òrgans Urbanístics de la Generalitat Valenciana, aprovat pel Decret 77/96, de 16 d'abril, del Govern Valencià, en relació amb el que estableixen l'article 55.6 i la disposició transitòria novena de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Vistos els preceptes legals esmentats i la resta de legislació aplicable, d'acord amb l'informe de la Comissió Territorial d'Urbanisme d'Alacant, resolc:  
Aprovar definitivament la modificació puntual en la fitxa número 43 del Pla General d'Ordenació Urbana d'Onil.   
Aquesta resolució entrarà en vigor el mateix dia que es publique en el Diari Oficial de la Generalitat Valenciana.  
Contra aquesta resolució, que exhaureix la via administrativa, s'hi podrà interposar un recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua notificació. Per a la interposició de l'esmentat recurs serà requisit imprescindible que prèviament el recurrent ho comunique a aquest òrgan; tot això, de conformitat amb el que estableixen els articles 57.2.f i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això, sense perjudici de poder interposar qualsevol altre recurs que es considere oportú.  
València, 21 de juny de 1996.- El conseller d'Obres Públiques, Urbanisme i Transports: Luis Fernando Cartagena Travesedo.